钦定古今图书集成/明伦汇编/宫闱典/第103卷 > 薄昭
## 钦定古今图书集成/明伦汇编/宫闱典/第103卷 > 薄昭

按《汉书外戚传》：“薄太后弟薄昭从如代。代王立十七
年，高后崩，大臣议立后疾，外家吕氏彊暴，皆称薄氏
仁善，故迎立代王为皇帝，尊太后为皇太后，封弟昭
为轵侯。太后母亦前死，葬栎阳北。迺追尊太后父为
灵文侯会稽郡致园邑三百家，长丞以下，使奉守寝
庙，上食祠如法。栎阳亦置灵文夫人园，令如灵文侯”
园仪。太后早失父，其奉太后外家魏氏有力，迺召复
魏氏，赏赐各以亲疏受之。薄氏侯者一人。按《恩泽
侯表》：“轵侯薄昭，高祖七年为郎从军，十七年以中大
夫迎帝于代，以车骑将军迎皇太后。侯万户。元年正
月乙巳封。十年，坐杀使者，自杀。帝临为置后。十一年，
易侯戎奴嗣。三十年薨。建元二年，侯梁”嗣。